ปิดที่ 71.46 ดอลลาร์บาร์เรลแม้ผู้นำสูงสุดของอิหร่านออกมาขู่เรื่องภาวะอุปทานทั่วโลก แต่นักวิเคราะห์มองว่าตลาดยังคงมีอุปทานน้ำมันเพียงพอ โดยเฉพาะอย่างยิ่งเมื่อพิจารณาจากข้อมูลที่บ่งว่าความต้องการน้ำมันทั่วโลกกำลังชะลอตัวลง นางแอน-หลุยส์ ฮัทเทิล หัวหน้านักวิเคราะห์ด้านน้ำมันจากบริษัทวู๊ดมาเคนไซส์กล่าวว่า "สิ่งที่ฉันได้ยินจากกลุ่มเทรดเดอร์ก็คือว่า น้ำมันในตลาดมีอย่างเพียงพอ จึงอาจกล่าวได้ว่าราคาที่ผันผวนและยังเคลื่อนไหวในระดับสูงอยู่นี้เป็นเพราะความกังวลที่ว่า ปริมาณหมุนเวียนของน้ำมันทั่วโลกอาจชะงักงันลง" นายอยาตุลเลาะห์ คาเมนีผู้นำสูงสุดของอิหร่านยืนยันผ่านสถานีวิทยุของรัฐบาลอิหร่านว่า อิหร่านจะยอมละทิ้งสิทธิในการผลิตเชื้อเพลิงนิวเคลียร์ และกล่าวด้วยว่าอิหร่านไม่ได้แสวงหาการครอบครองอาวุธนิวเคลียร์ตามที่ประเทศตะวันตกตั้งข้อสงสัย "ถ้าสหรัฐฯตัดสินใจผิดๆ ด้วยการบุกอิหร่าน การขนส่งน้ำมันจากภูมิภาคแห่งนี้จะได้รับผลกระทบอย่างหนักแน่นอน ซึ่งถ้าสถานการณ์ดังกล่าวเกิดขึ้นสหรัฐฯและบรรดาประเทศพันธมิตรจะไม่ได้น้ำมันทั้งหมดที่ขนส่งจากชายฝั่งอิหร่าน " นายคาเมนี กล่าว
ผู้นําสูงสุดของอิหร่านปิดที่เท่าไหร่ดอลลาร์บาร์เรล 
71.46